VL เดินหน้าซื้อเรือ 1 ลำเสริมทัพ หวังดันรายได้ปีนี้โต 25%
VL ตั้งเป้ารายได้ปี 65 โต 25% ลุยซื้อเรือ 1 ลำเสริมทัพ ขนาด 10,000 DWT รองรับการขนส่งน้ำมันปาล์ม-น้ำมันเพื่อบริโภคระหว่างประเทศ หนุนสัดส่วนรายได้ต่างประเทศโต 50%
3 มี.ค. 2565

นางชุติภา กลิ่นสุวรรณ ประธานเจ้าหน้าที่บริหาร พร้อมด้วย นายทวีป พานิชาภรณ์ รองประธานเจ้าหน้าที่บริหาร รวมทั้ง นายเอกชัย อาชาพิพัฒน์ ประธานเจ้าหน้าที่บริหารฝ่ายบัญชีและการเงิน และ นายธเนศ ปรุงเจริญกิจ ผู้จัดการฝ่ายการตลาด บริษัท วี.แอล.เอ็นเตอร์ไพรส์ จำกัด (มหาชน) หรือ VL เปิดเผยว่า หลังประกาศผลการดำเนินงานงวดปี 2564 ทางบริษัทฯ โชว์รายได้ 670 ล้านบาท และกำไรสุทธิ 23 ล้านบาท พร้อมจ่ายปันผลในอัตรา 0.015 บาทต่อหุ้น และกำหนดจ่ายเงินปันผล วันที่ 18 พ.ค.2565 ทั้งนี้บริษัทฯ เดินหน้าลุยสั่งเพิ่มเรือลำใหม่ ขนาด 10,000 DWT กลางปี 2565 เพื่อรองรับการขนส่งน้ำมันปาล์ม-น้ำมันเพื่อบริโภคระหว่างประเทศ หนุนสัดส่วนรายได้ต่างประเทศโต 50% ซึ่งส่งผลให้รายได้บริษัทฯ ภายในปีนี้ โต 25%